Diari Oficial de la Generalitat Valenciana


Sumari del DOGV 9300, del 17-03-2022 (2022/1793)

RESOLUCIÓ de 24 de febrer de 2022, de la Sotssecretaria de la Conselleria d'Hisenda i Model Econòmic, per la qual es disposa la publicació de la recomanació en matèria de preus de referència en la redacció de projectes i contractació d'obres de l'Administració de la Generalitat i el seu sector públic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9300

Data del DOGV
:   17-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1793


Data del document
:   24-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de febrer de 2022, de la Sotssecretaria de la Conselleria d'Hisenda i Model Econòmic, per la qual es disposa la publicació de la recomanació en matèria de preus de referència en la redacció de projectes i contractació d'obres de l'Administració de la Generalitat i el seu sector públic. [2022/1793]  
La Junta Superior de Contractació Administrativa, les competències de la qual exerceix la Sotssecretaria de la Conselleria d'Hisenda i Model Econòmic, a afectes d'acomplir el mandat de l'article 100.2 de la Llei 9/2017, de 8 de novembre, de contractes del sector públic, així com d'establir un criteri homogeni en les redaccions de projectes i contractes de les obres dels preus de referència que conformen les diferents unitats així com el pressupost base de licitació, ha elaborat una recomanació sobre aquest tema, la qual s'estima que és d'interès general, per això resolc:  
Disposar la publicació en el Diari Oficial de la Generalitat Valenciana, com a annex de la present resolució, de la recomanació en matèria de preus de referència en la redacció de projectes i contractació d'obres de l'Administració de la Generalitat i el seu sector públic.  
  
València, 24 de febrer de 2022.- El sotssecretari de la Conselleria d'Hisenda i Model Econòmic: Daniel González Serisola.  
  
  
ANNEX  
Recomanació de la Junta Superior de Contractació Administrativa en matèria de preus de referència en la redacció de projectes i contractació d'obres de l'Administració de la Generalitat i el seu sector públic.  
  
  
L'article 100.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23UE i 2014/24/UE, de 26 de febrer de 2014, estableix en la regulació del pressupost base de licitació:  
«En el moment d'elaborar-lo, els òrgans de contractació tindran en compte que el pressupost base de licitació siga adequat als preus del mercat. A aquest efecte, el pressupost base de licitació es desglossarà amb la indicació, en el plec de clàusules administratives particulars o document regulador de la licitació, dels costos directes i indirectes i altres eventuals despeses calculades per a la seua determinació. En els contractes en què el cost dels salaris de les persones necessàries per a la seua execució formen part del preu total del contracte, el pressupost base de licitació indicarà de forma desglossada i amb desagregació de gènere i categoria professional els costos salarials estimats a partir del conveni laboral de referència. «  
La fundació Institut Valencià de l'Edificació (d'ara en avant IVE) és una fundació d'interés públic, constituïda en 1986 les entitats membres de la qual són:  
 La Vicepresidència Segona i Conselleria d'Habitatge i Arquitectura Bioclimàtica  
 Universitat Politècnica de València (UPV)  
 Col·legi Oficial d'Arquitectes de la Comunitat Valenciana (COACV)  
 Consell de col·legis oficials d'Aparelladors, Arquitectes Tècnics i Enginyers d'Edificació de la Comunitat Valenciana (CCOAATCV)  
  
 Col·legi d'Enginyers de Camins, Canals i Ports (CICCP). Comunitat Valenciana  
 Col·legi Oficial d'Enginyers Industrials de la Comunitat Valenciana (COIICV)  
 Col·legi Oficial d'Enginyers Tècnics Industrials (COGITI) de València  
 Federació Valenciana d'Empresaris de la Construcció (FEVEC)  
  
 Federació Provincial Empreses de la Construcció i Indústries Afins d'Alacant (FECIA)  
 Associació Provincial d'Empreses de la Construcció de Castelló (APECC)  
 Federació d'Empreses de la Comunitat Valenciana Contractistes d'Obres de l'Administració (FECOVAL)  
 Associació Nacional Espanyola de Fabricants de Formigó Preparat. Comunitat Valenciana  
 Cambra de Contractistes de la Comunitat Valenciana  
 Cambra Oficial de Comerç, Indústria i Navegació de València  
 Cambra Oficial de Comerç, Indústria i Navegació de Castelló  
 Associació Provincial de Promotors Immobiliaris i Agents de l'Edificació i Rehabilitació de València  
 Associació de Laboratoris Acreditats de la Comunitat Valenciana  
  
 Institut Espanyol del Ciment i les seues Aplicacions (IECA Llevant)  
 Consell General de Col·legis d'Administradors de Finques Comunitat Valenciana  
 Col·legi Oficial d'Enginyers de Telecomunicació de la Comunitat Valenciana  
 Associació de Promotors Immobiliaris de la província d'Alacant  
  
 Associació Espanyola de Gestors Públics d'Habitatge i Sòl  
L'IVE disposa d'una base de dades de construcció que es publica des de fa més de 25 anys de manera regular, i és l'instrument de referència bàsic en les licitacions públiques de diverses entitats autonòmiques per a la prescripció tècnica i la valoració econòmica dels projectes i les obres d'edificació, urbanisme, obra civil i rehabilitació (Visualitzador-2020 | IVE (five.es)  
L'objectiu de la base de dades és aplegar en un document de manera normalitzada, la descripció i valoració dels sistemes constructius, solucions, productes i materials utilitzats habitualment en els projectes i les obres tant d'edificació com d'obra civil, que conté partides d'edificació, urbanització, carreteres, obres ferroviàries i portuàries.  
  
La base de dades aporta una sistematització per a la descripció de les unitats d'obra d'acord amb les normes i especificacions tècniques de les diferents administracions i, especialment, per a la determinació del seu cost, servint de referent en la relació entre els agents que intervenen en l'execució i gestió de les obres davant possibles incidències o modificacions a preveure contractualment.  
La justificació del càlcul dels preus de les diferents unitats d'obra publicades per la base de dades es realitza d'acord amb el que disposa el Reglament general de la Llei de contractes de les administracions públiques en l'article 130, aprovat per Reial decret 1098/2001, de 12 d'octubre.  
La valoració econòmica de les partides ofereix una referència consensuada del preu de mercat basada en l'anàlisi dels projectes i obres realitzades pels serveis tècnics de les diferents administracions, en la consulta de les tarifes i publicacions especialitzades d'associacions de fabricants i en la informació facilitada de proveïdors i contractistes.  
  
La base de dades publica preus horaris de mà d'obra d'acord amb què estipulen els convenis laborals nacionals i provincials vigents dels diferents sectors que intervenen en l'execució de les obres.  
  
A l'efecte de complir el mandat de l'article 100. 2 de la Llei 9/2017, de 8 de novembre, de contractes del sector públic, així com d'establir un criteri homogeni en les redaccions de projectes i contractes de les obres dels preus de referència que formen les diferents unitats, així com el pressupost base de licitació, s'estima recomanar la utilització dels preus de referència de la base de dades de l'IVE de construcció.  
  
En virtut del que estableix l'article 17.2 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, que disposa que la Sotssecretaria assumeix també les competències previstes en la normativa reguladora de la Junta Superior de Contractació Administrativa i les funcions de la Central de Compres de la Generalitat conformement amb les competències i atribucions de les seues normes de creació i desenvolupament, especialment a fi de: a) Promoure la coordinació de la contractació pública, en el marc de la legislació bàsica, en l'Administració de la Generalitat i el seu sector públic,  
Primer  
Es recomana la utilització dels preus de referència en la redacció de projectes d'obra i per consegüent per a l'establiment del pressupost base de licitació de les corresponents obres de la base de dades de la construcció de la fundació Institut Valencià de l'Edificació (IVE) a les tipologies d'obra en què siga aplicable la base de dades esmentada.  
  
  
Segon  
En els plecs de clàusules administratives que regisca la contractació de les obres es farà constar que s'han tingut en compte els preus de referència de la fundació Institut Valencià de l'Edificació (IVE)  
  
Tercer  
En els contractes de serveis de redacció de projectes d'obres en les quals és aplicable la base de dades, es recomana que els professionals o equips redactors utilitzen els preus de referència de la base de dades de construcció de la fundació Institut Valencià de l'Edificació (IVE).  
  
  
València, 10 de setembre de 2021.- El sotssecretari de la Conselleria d'Hisenda i Model Econòmic: Daniel González Serisola.